REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/52-19

14. mart 2019. godine

B e o g r a d

Z A P I S N I K

52. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 11. MARTA 2019. GODINE

Sednica je počela u 11,00 časova.

 Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Mihailo Jokić, Đorđe Komlenski, dr Aleksandar Martinović, Miletić Mihajlović, Marko Parezanović i dr Balint Pastor.

Osim članova Odbora, sednici su prisustvovali i Aleksandra Majkić, zamenik člana Biljane Pantić Pilja i Srbislav Filipović, zamenik člana Jovana Palalića.

 Sednici nisu prisustvovali članovi Odbora: Žarko Mićin, Nataša Mićić, Vjerica Radeta, Sreto Peić i Dušan Petrović, niti njihovi zamenici.

Sednici su prisustvovali i Žikica Nestorović, državni sekretar u Ministarstvu državne uprave i lokalne samouprave; Marina Dražić, pomoćnik ministra u Sektoru za matične knjige.

Predsednik Odbora je konstatovao da su ispunjeni uslovi za rad i punovažno odlučivanje nakon čega je stavio na glasanje, a članovi Odbora su **većinom glasova** utvrdili sledeći

D n e v n i r e d :

1. Razmatranje Predloga zakona o Centralnom registru stanovništva,koji je podnela Vlada (broj 011-3917/18 od 24. decembra 2018. godine), u pojedinostima;
2. Utvrđivanje Predloga odluke o prestanku funkcije javnog tužioca u Višem javnom tužilaštvu u Kraljevu;

3. Razno.

 Pre prelaska na rad po tačkama utvrđenog dnevnog reda predsedavajući je predložio, a članovi Odbora su **jednoglasno** usvojili: Zapisnik sa 51. sednice Odbora, održane 4. marta 2019. godine.

**PRVA TAČKA** - Razmatranje Predloga zakona o Centralnom registru stanovništva,koji je podnela Vlada (broj 011-3917/18 od 24. decembra 2018. godine), u pojedinostima.

Petar Petrović je obavestio prisutne da je na Predlog zakona o Centralnom registru stanovništva podneto ukupno 13 amandmana od kojih Vlada nije prihvatila ni jedan amandman, nakon čega je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predlog:

Da Odbor odluči da predloži Narodnoj skupštini da **odbije** sledeće amandmane:

-na član 1. koji je podnela narodni poslanik Ružica Nikolić;

 -na član 2. koji je podnela narodni poslanik Nataša Jovanović;

 -na član 3. koji je podnela narodni poslanik Vjerica Radeta;

 -na član 4. koji je podnela narodni poslanik dr Sanda Rašković Ivić;

 -na član 4. sa ispravkom, koji je podneo narodni poslanik Sreto Perić;

 -na član 5. koji je podneo narodni poslanik Aleksandar Šešelj;

 -na član 6. koji je podneo narodni poslanik Nikola Savić;

 -na član 14. koji je podneo narodni poslanik Milorad Mirčić;

 -na član 15. koji je podnela narodni poslanik Aleksandra Belačić;

 -na član 21. koji je podnela narodni poslanik dr Sanda Rašković Ivić;

 -na član 21. sa ispravkom, koji je podneo narodni poslanik Miljan Damjanović;

 -na član 23. koji je podneo narodni poslanik Nemanja Šarović;

 -na član 23. koji je podnela narodni poslanik dr Sanda Rašković Ivić.

Da za izvestioca Odbora na sednici Narodne skupštine bude određen Petar Petrović, predsednik Odbora.

 Članovi i zamenici članova Odbora su **jednoglasno** prihvatili ovaj predlog.

**DRUGA TAČKA** – Utvrđivanje Predloga odluke o prestanku funkcije javnog tužioca u Višem javnom tužilaštvu u Kraljevu.

 Petar Petrović je obavestio prisutne da je Državno Veće tužilaca, u skladu sa članom 91. Zakona o javnom tužilaštvu, Odlukom A broj 67/19, od 26. februara 2019. godine, koju je dostavilo Narodnoj skupštini (primljena pod brojem 118-328/19, 27. februara 2019. godine), utvrdilo da su se ispunili uslovi da Avramu Antonijeviću, javnom tužiocu u Višem javnom tužilaštvu u Kraljevu, prestane funkcija po sili zakona 6. oktobra 2019. godine, jer će navršiti 65 godina života.

 Predsedavajući je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predlog:

 -da Odbor za pravosuđe, državnu upravu i lokalnu samoupravu utvrdi Predlog odluke o prestanku funkcije Avramu Antonijeviću, javnom tužiocu u Višem javnom tužilaštvu u Kraljevu, sa danom 6. oktobar 2019. godine, zbog navršenja radnog veka;

 -da za predstavnika predlagača na sednici Narodne skupštine bude određen Petar Petrović, predsednik Odbora.

 Članovi i zamenici članova Odbora su **jednoglasno** prihvatili ovaj predlog.

**TREĆA TAČKA –** Razno.

 Rasprava u vezi sa ovom tačkom dnevnog reda nije otvarana.

Sednica je završena u 11,20 časova.

SEKRETAR PREDSEDNIK

Sanja Pecelj Petar Petrović